《次韵酬锡远孤坐有怀》
宋代·刘弇

白简差差长蠹鱼，强颜那复计三馀。长波不洗客愁去，脱叶似将官况疏。

行乐醉乡金欲尽，投身老境岁还除。因持旧史论窗烛，大半功名不是书。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。